9. ΑΝΑΓΚ. ΝΟΜΟΣ υπ’ αριθ.751 της 19/19 Δεκ.1945 Περί καθορισμού της αξίας του αντιγραφοσήμου. Άρθρον μόνον.-1.Τα δυνάμει του άρθρ. 73 του δια Β.Δ. από 13/19 Φεβρ. 1937 κωδικ. Νόμου υπ’ αριθ. 128/36 «περί οργανώσεως της Γραμματείας των δικαστηρίων και Εισαγγελιών κλπ.» και κατά τα άρθρ. 1 και 2 του από 30/30 Ιουν. 1938 Β.Δ/τος, τον Α.Ν. 386/36 και το άρθρ. 12 του Ν.Δ. 1041/42 εισπραττόμενα αντιγραφικά δικαιώματα υπό του Δημοσίου δι’ επικολλήσεως ειδικού ενσήμου καθορίζονται εις δραχ. 20 κατά φύλλον χαρτοσήμου (δύο σελίδας). 2.Δι’ αποφάσεως των επί της Δικαιοσύνης και Οικονομικών Υπουργών δημοσιευομένης εις την Εφημερίδα της Κυβερνήσεως δύνανται να αυξάνωνται ή ελαττώνωνται τα αντιγραφικά δικαιώματα. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 